**5. sz. melléklet**

**TERVEZÉSI SZERZŐDÉS**

* **tervezet -**

amely létrejött egyrészről

**Budapest Főváros IX. Kerület Ferencváros Önkormányzata**

székhely: 1092 Budapest, Bakáts tér 14.

adószám: 15735722-2-43

bankszámlaszám: 10401196-00028977-00000005

képviseli: Baranyi Krisztina polgármester,

mint megrendelő (továbbiakban: **Megrendelő**)

másrészről

székhely:

adószám:

cégjegyzékszám:

bankszámlaszám:

képviseli:

mint tervező (továbbiakban: **Tervező),**

– Megrendelő és Tervező a továbbiakban együttesen: Felek/Szerződő Felek – között, az alulírott napon és helyen az 1.1. pontban megjelölt tervdokumentáció elkészítése tárgyában az alábbi feltételekkel.

**Előzmények**

Megrendelő az Önkormányzat és a Polgármesteri Hivatal beszerzéseiről szóló 7/2013. (XI. 20.) számú polgármesteri és jegyzői együttes intézkedés (továbbiakban: Beszerzési Szabályzat) III. fejezet 3.2. pontja szerint nyílt beszerzési eljárást folytatott le Budapest Főváros IX. Kerület Ferencváros Önkormányzata tulajdonában és kezelésében lévő **Lónyay utca 26. sz. előtti közterületre ’Alternatív fa kiviteli tervdokumentáció elkészítése a szükséges szakági egyeztetések lefolytatásával és az engedélyek, hozzájárulások beszerzésével’** tárgyában.

Felek a jelen tervezési szerződést (a továbbiakban: szerződés) a fentiekben meghatározott beszerzési eljárás eredményeként kötik meg nyertes Ajánlattevővel.

**1. A szerződés tárgya**

1.1. Megrendelő megrendeli, Tervező elvállalja a jelen szerződésnek és a benyújtott árajánlatnak megfelelően a Budapest Főváros IX. Kerület Ferencváros Önkormányzata tulajdonában és kezelésében lévő **Lónyay utca 26. sz. előtti közterületre Alternatív fa (növénykandeláber) kiviteli tervdokumentáció elkészítését a szükséges szakági egyeztetések lefolytatásával és az engedélyek, hozzájárulások beszerzésével** (a továbbiakban: Terv) a jelen szerződés 1. sz. mellékletét képező műszaki tartalom szerint.

1.2. Tervező kijelenti, hogy kész és képes a Megrendelő szerződéses céljának megfelelő teljes körű és magas színvonalú teljesítésre. Tervező kijelenti, hogy nincs olyan függőben lévő kötelezettsége, amely kedvezőtlenül hat a jelen szerződésben foglaltak érvényességére, teljesítésére vagy saját teljesítési készségére, illetve képességére.

1.3. A teljesítés módja:

Közmű egyeztetett kiviteli tervdokumentáció elkészítése a szükséges szakági egyeztetések lefolytatásával és az engedélyek, hozzájárulások beszerzésével, tervszállítás papír alapon 2 eredeti példányban, valamint elektronikus adathordozón (PDF, valamint DWG, Word, Excel- szerkeszthető formátumban is) Megrendelő részére. A dokumentumok átvétele nem minősül a teljesítés elfogadásának.

**2. Az ellenszolgáltatás mértéke**

2.1. Tervezőt a jelen szerződés 1.1. pontjában vállalt feladatai ellátásáért összesen nettó ……………,- Ft + Áfa **= bruttó ………….,- Ft, azaz ……………………….. forint** tervezési díj (a továbbiakban: díj) illeti meg. A díj magában foglalja Tervezőnek a teljesítéssel kapcsolatos valamennyi költségéta 2023. ………………napján kelt árajánlatban foglaltak szerint.Tervező árváltozást, valamint többletköltséget semmilyen jogcímen nem érvényesíthet.

**3. A szerződés időtartama, a teljesítés határideje**

3.1 Jelen tervezési szerződés Szerződő Felek általi aláírás napjától **2023. május 19.** napjáig terjedő, határozott időtartamra jön létre.

3.2. Megrendelő előteljesítést elfogad.

**4. Fizetési feltételek**

4.1. Tervező egy darab számla kiállítására és benyújtására jogosult. Megrendelő előleget nem fizet.

4.2. Tervező a számla benyújtására a az 1.1. és a 1.3. pontokban foglalt feladatok maradéktalan teljesítését követően jogosult. Az 1.1. és 1.3. pontokban vállalt feladatok teljesítéséről Szerződő Felek jelen szerződés 6.1. pontjában meghatározott kapcsolattartói közösen átadás-átvételi jegyzőkönyvet vesznek fel.

4.3. Az átadás-átvételi jegyzőkönyv, valamint Megrendelő szakmai teljesítésigazolása a számlázás alapja. A szakmai és pénzügyi teljesítés-igazolás kiállítására Megrendelő részéről a Városüzemeltetési Iroda vezetője jogosult.

4.4. Amennyiben számlakifogás nem merül fel, Megrendelő a számla ellenértékét a számla kiállítását követő 30 napon belül átutalással teljesíti a **4121 ”felújításokkal kapcsolatos tervezések”** költségvetési sor terhére.

**5. Felek jogai és kötelezettségei**

5.1. Tervező vállalja, hogy a munkát a szerződéskötés napját követő 5 munkanapon belül megkezdi. A tervdokumentációt Tervezőnek a Megrendelő által közölt szempontok alapján, Megrendelő utasításai és igényei szerint, de tervezői felelősségvállalás mellett kell elkészítenie.

5.2. Tervező a munkát a vonatkozó jogszabályoknak, előírásoknak, szabványoknak és szakmai szokásoknak megfelelően végzi el. Tervező a terveket köteles I. osztályú minőségben, legjobb tudása és szakmai felkészültsége szerint elkészíteni. Tervező kötelezettséget vállal arra, hogy az általa készített tervek megfelelnek az ajánlati felhívásban szereplő útmutatóknak, vonatkozó jogszabályoknak, előírásoknak, szabványoknak és szakmai szokásoknak.

5.3. Tervező előteljesítésre jogosult. Előteljesítés esetén Tervező a munkát Megrendelő felé készre jelenti és Felek egyeztetik az átadás-átvétel időpontját.

5.4. Az olyan tervhibákat, tervhiányosságokat, amelyeket a Felek a teljesítési igazolást követően fedeznek fel, a Tervező haladéktalanul, de legkésőbb 14 naptári napon belül köteles díjmentesen kijavítani, illetve pótolni.

5.5. Bármely, nem szerződésszerű teljesítés jogfenntartás nélküli elfogadása a Megrendelő részéről nem jelent joglemondást azon igényről vagy igényekről, amelyek a Megrendelőt megilletik. A teljesítésigazolás megtörténte nem jelenti a hibás, hiányos teljesítésből, késedelmes teljesítésből eredő igényekről való lemondást.

5.6. Tervező az általa készített tervdokumentációért kellék- és jogszavatosságot vállal, kijelenti, hogy az más szerzők jogait és jogos érdekeit nem sérti, harmadik személynek nincs olyan joga, amely a terv felhasználását akadályozza vagy korlátozza. Tervező harmadik személy a tervdokumentációval kapcsolatos szerzői jogokra vonatkozó esetleges igényét saját feladatkörében és költségén rendezi, Megrendelőre az ilyen igényekből semmilyen igény, kötelezettség, felelősség, hátrány nem keletkezhet.

5.7. A Szerződő Felek a tervdokumentáció vonatkozásában a Megrendelő rendelkezési jogát kikötik, ezért a szerződéssel kapcsolatban a Tervező által rendelkezésre bocsátott, jogi oltalomban részesíthető bármely szellemi alkotás tekintetében azzal a továbbiakban Megrendelő szabadon rendelkezik, a jelen Szerződés 2.1. pontjában rögzített tervezési díj Tervező felé történő megfizetését követően. A Tervező kifejezetten hozzájárul ahhoz, hogy a Megrendelő a tervdokumentációt nyilvánosságra hozza, harmadik személynek át-, illetőleg továbbadja, átdolgozza, és a továbbiakban szabadon felhasználhassa, beleértve a tervdokumentációnak a jelen szerződés 1.1. pontjában megjelölt közterülettől eltérő közterületen való felhasználását is.

5.8. A Terv Megrendelő általi felhasználásának feltétele, hogy a Megrendelő a Tervezőnek a jelen Szerződésben meghatározott tervezési díjat szerződésszerűen megfizesse.

5.9. Tervező szakági tervező igénybevételére jogosult.

**6. Kapcsolattartás, adatszolgáltatás**

6.1. Megrendelő részéről **kapcsolattartásra** jogosult személy:

név: **Fenyőváriné Csanádi Brigitta** zöldfelület fejlesztési ügyintéző

cím: 1092 Budapest, Ráday u. 26.

telefonszám: 215-1077/512

e-mail: csanadi.brigitta[@ferencvaros.hu](mailto:csanádi.brigitta@ferencvaros.hu)

Megrendelő részéről **teljesítésigazolásra** jogosult személy:

név: **Szili Adrián** irodavezető/Városüzemeltetési Iroda

cím: 1092 Budapest Ráday u. 26.

telefonszám: 215-1077/506

e-mail: szili.adrian@ferencvaros.hu

6.2. Tervező részéről kapcsolattartásra jogosult személy:

név:

cím:

telefonszám:

e-mail:

6.3. Felek a fent meghatározott személyeken kívül más személyt is megjelölhetnek kapcsolattartásra, erről azonban a másik felet előzetesen írásban értesíteniük kell.

6.4. Felek a jelen szerződést érintő minden kérdésben egymással írásban érintkeznek, illetve a szóban elhangzottakat egymás felé írásban is megerősítik.

6.5. Amennyiben Tervező részéről adatszolgáltatási igény merül fel, ami a munka elvégzéséhez szükséges, úgy Megrendelő köteles a rendelkezésére álló adatokat szolgáltatni. Tervező köteles Megrendelő képviselője kérésére és részére rendelkezésre bocsátani mindazokat az iratokat, melyek a tervezési munkákra vonatkoznak, és amelyeket a Megrendelő indokoltan igényel.

6.6. Tervező – kárfelelőssége mellett – köteles Megrendelőt minden olyan körülményről haladéktalanul értesíteni, amely a feladatai eredményességét vagy határidőre való elvégzését veszélyezteti vagy gátolja.

**7. Szerződést biztosító mellékkötelezettségek**

7.1. Megrendelő fizetési késedelme esetén Tervező a a Polgári Törvénykönyvről szóló 2013. évi V. törvény (a továbbiakban: Ptk.) 6:155.§ (1) bekezdésében meghatározott késedelmi kamat érvényesítésére jogosult.

7.2. Tervezőnek felróható késedelmes teljesítése esetén Megrendelő késedelmi kötbér érvényesítésére jogosult. A kötbér mértéke naponta 20.000,-Ft, azaz húszezer forint. Megrendelő legfeljebb 20 napos, késedelmi kötbérrel terhelt késedelmes teljesítést fogad el. Ezt meghaladó késedelem esetén a szerződéstől térítési kötelezettség nélkül elállhat.

7.3. A teljesítés Tervezőnek felróható meghiúsulása esetén Megrendelő meghiúsulási kötbér érvényesítésére jogosult. A kötbér mértéke a nettó tervezési díj 30 %-a.

7.4. Tervező kötbérfizetési kötelezettsége esetén Megrendelő a kötbért az annak összegére kiállított számla alapján érvényesíti, ebben az esetben, az ellenszolgáltatás összegére vonatkozó számlát a Megrendelő csak a kötbér-számla Tervező általi kiegyenlítését követően köteles kiegyenlíteni.

7.5. Amennyiben Tervező késedelmesen nyújtja be a számlát Megrendelőnek, akkor a késett napok számával egyező időtartamra a Megrendelő mentesül a késedelmi kamat fizetése alól az esetleges késedelmes fizetés esetén.

**8. A szerződés módosítása, megszüntetése, megszűnése**

8.1. A szerződés módosítása csak közös megegyezéssel, írásban történhet.

8.2.Amennyiben a szerződés a Tervezőnek felróható okból szűnik meg, Tervező köteles lehetővé tenni, hogy a munkát más Tervező folytathassa, az ehhez szükséges nyilatkozatokat köteles késedelem nélkül megtenni, az adatokat átadni.

8.3. A szerződést mindkét fél 30 napos határidővel írásban felmondhatja.

**9. Záró rendelkezések**

9.1. Felek kötelezettséget vállalnak arra, hogy a közöttük felmerülő vitás kérdéseket elsősorban tárgyalásos úton kísérelik meg rendezni. Jelen szerződésben nem szabályozott kérdésekben – a szakmai szokások figyelembevételével – a Ptk. és az egyéb vonatkozó jogszabályok az irányadók.

9.2. Tervező tudomásul veszi, hogy – a szenzitív, illetve üzleti titkoknak minősülő adatok kitakarásával – a megkötött szerződés online formában nyilvános lesz.

Felek a szerződést elolvasták, megértették és azt, mint akaratukkal mindenben egyezőt 5 (azaz öt) oldal terjedelemben és 6 (azaz hat) eredeti példányban írják alá.

Budapest, 2023. Budapest, 2023.

|  |  |
| --- | --- |
| **Megrendelő:** | **Tervező:** |
| Budapest Főváros IX. kerület  Ferencváros Önkormányzata  Baranyi Krisztina  polgármester |  |
| **Pénzügyi ellenjegyző:** | |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Budapest Főváros IX. kerület  Ferencvárosi Polgármesteri Hivatal  Romhányi Ildikó  irodavezető  Pénzügyi Iroda | |

1. sz. melléklet: műszaki tartalom

2. sz. melléklet: ajánlattételi nyilatkozat